
CONSILIUL  JUDEŢEAN                                                                                                                                                                                                                                                  
H O T Ă R Â R E
privind  cuantumul tarifelor și modalitățile de încasare precum și utilizarea fondurilor din venituri proprii a Camerei Agricole Județene Bistrița-Năsăud pentru anul 2013
Consiliului Judeţean Bistriţa-Năsăud întrunit în şedinţă ordinară în prezenţa domnului preşedinte şi a 26 de consilieri judeţeni;


Având în vedere:

- expunerea de motive nr.8361/2012 a preşedintelui Consiliului Judeţean Bistriţa-Năsăud;
     
- raportul nr.IIA/8362/2012 al Direcţiei Economice din cadrul Consiliului Judeţean Bistriţa-Năsăud prin care se propun cuantumul tarifelor, potrivit prevederilor legale;

    
- prevederile Hotărârii de Guvern nr.1609/2009, privind înființarea camerelor agricole județene, prin reorganizarea oficiilor/centrelor de consultanţă agricolă județene, aflate în subordinea Agenției Naționale de Consultanță Agricolă;

- prevederile art. 66 din Legea nr. 571/2003 privind Codul Fiscal cu toate modificările şi completările ulterioare;
- prevederile art. 62, alin.(1) din Ordonanţa de Urgenţă a Guvernului nr.138/2004 pentru modificarea şi completarea Legii nr.571/2003 privind Codul Fiscal; 
- prevederile art. 6 din Legea nr. 52/2003 privind transparenţa decizională în administraţia publică;

- propunerea făcută de Camera Agricolă Judeţeană Bistriţa-Năsăud, cu

adresa nr.839/24.10.2012 înregistrată la Consiliul judeţean sub nr. II/A/7510 din 25.10.2012 privind nivelul orientativ pentru serviciile specifice oferite și tarifele aferente, care se vor constitui ca venituri proprii și aprobarea acestora prin hotărârea Consiliul Judeţean Bistriţa- Năsăud;
- raportul  nr.IC/1007 din 30.01.2013 al Comisiei Economice.
In temeiul prevederilor art. 45 alin.(2), lit.c, art. 91 şi art. 97 din Legea nr.215/2001 privind administraţia publică locală, republicată, cu modificările şi completările ulterioare,
H O T Ă R Ă Ş T E :
Art.1.Se aprobă tarifele aferente serviciilor specifice oferite de Camera Agricolă Județeană Bistrița-Năsăud, potrivit anexei care face parte integrantă din prezenta hotărâre.

Art.2.Sumele încasate în urma aplicării tarifelor aprobate la art.1 reprezintă venituri proprii ale Camerei Agricole Județene Bistrița-Năsăud, care vor fi utilizate conform prevederilor din bugetul de venituri şi cheltuieli.
Art.3.Prezenta hotărâre a fost adoptată cu un număr de 27 voturi “pentru”.
Art.4.Prezenta hotărâre se publică în Monitorul Oficial al judeţului Bistriţa-Năsăud.

Art.5.Cu ducerea la îndeplinire a prevederilor prezentei Hotărâri se încredinţează Direcţia Economică  din cadrul Consiliului Judeţean Bistriţa-Năsăud.
Art.6.Prezenta hotărâre se comunică prin grija Serviciului Comunicare, relaţii publice şi externe, cu:

· Direcţia Economică;

· Camera Agricolă Judeţeană Bistriţa-Năsăud;
· Instituţia Prefectului judeţului Bistriţa-Năsăud.
P R E Ş E D I N T E ,

EMIL RADU MOLDOVAN
                                                                                             



                       Contrasemnează:                       




        SECRETARUL JUDEŢULUI
                                                                                
Iosif Redl
Nr. 17
Din 4.02.2013
I.G./5.ex
 ANEXA 


  La Hotărârea Consiliului Judeţean Bistriţa-Năsăud






                             nr. 17 din 4.02.2013
	Nr.

crt.
	Servicii Specifice
	Tariful

-lei-

	1.
	Servicii acordate operatorilor economici care comercializează utilaje agricole, material semincer, îngrăşăminte, substanţe fitosanitare şi altele similare pentru participare în cadrul târgurilor și expozițiilor organizate de Camera Agricolă Județeană
	200

	2.
	Servicii acordate diverşilor operatori economici pentru promovarea produselor comercializate de către aceştia în revista editată de către Camera Agricolă Județeană (Policromie)
	1,00/cmy-pag. A4, A3

	3.
	Servicii de multiplicare a materialelor informative de specialitate
	1,00/pagină

	4.
	Servicii privind elaborarea documentației pentru accesarea de fonduri de la Uniunea Europeană pentru proiecte finanţate prin Programul Naţional de Dezvoltare Rurală pe Măsurile 112, 121, 123, 312 
(3 exemplare pe suport de hârtie şi CD)
	1% din valoarea proiectului

	5.
	Servicii de elaborare de proiecte finanţate prin Programul Naţional de Dezvoltare Rurală pe Măsura 141 – Dezvoltarea fermelor de semi-subzistenţă 

(3 exemplare pe suport de hârtie şi CD)
	300

	6.
	Organizarea de cursuri de pregătire profesională a adulților autorizate de Consiliul Național de Formare Profesională a Adulților
	300/cursant

	7.
	Completarea cererilor de plată pentru obținerea subvențiilor APIA în format electronic on-line 
(IPA on-line)
	20 / cerere 

(în funcţie de nr. parcelelor)

	8.
	Servicii de contabilitate pentru Persoană Fizică Autorizată – beneficiar a măsurii 141 – Dezvoltarea fermelor de semi-subzistenţă
	100/an

	9.
	Întocmirea dosarelor pentru cererile anuale de plată pe Măsura 141-Dezvoltarea fermelor de semi-subzistenţă pentru tranşa I de plată 
(3 exemplare pe suport de hârtie şi CD)
	50

	10.
	Întocmirea dosarelor pentru cererile anuale de plată pe Măsura 141- Dezvoltarea fermelor de semi-subzistenţă pentru tranşa II, III, IV şi V de plată 
(3 exemplare pe suport de hârtie şi CD)
	100


           ROMÂNIA

JUDEŢUL BISTRIŢA-NĂSĂUD

   CONSILIUL JUDEŢEAN
   CABINET PREŞEDINTE
  Nr. 8361 din 16.11.2012
EXPUNERE DE MOTIVE
             Potrivit art.7 din Hotărârea de Guvern nr.1609/2009 privind înființarea camerelor agricole județene, prin reorganizarea oficiilor/centrelor de consultanță agricolă județene, aflate în subordinea Agenției Naționale de Consultanță Agricolă, 
“Structura serviciilor specifice prin care se constituie veniturile proprii ale camerelor agricole județene, cuantumul tarifelor, precum și modalitățile de încasare și utilizare  a fondurilor se aprobă prin hotărâri ale consiliilor județene, cu respectarea legislației în vigoare.“

             Stabilirea cuantumului acestor tarife este în conformitate cu propunerea făcută de Camera Agricola Judeţeana Bistriţa-Năsăud prin adresele nr.I/4481/26.07.2012 și nr. I/7510/25.10.2012, fiind sub nivelul tarifelor practicate pe piața internă de către firmele autorizate din domeniu .
              In acest sens, iniţiez Proiectul de Hotărâre anexat, cu solicitarea ca acesta să fie dezbătut în Comisia Economică, adus la cunoştinţa opiniei publice şi supus aprobării în plenul Consiliului Judeţean.

INIŢIATOR,
PREŞEDINTE
EMIL RADU MOLDOVAN
Întocmit: Consilier superior Ghircoiaş Ioana _________________

      ROMÂNIA

JUDEŢUL BISTRIŢA-NĂSĂUD

   CONSILIUL JUDEŢEAN

   DIRECŢIA ECONOMICĂ

Nr. IIA/8362 din 16.11.2012
RAPORT

privind  cuantumul tarifelor și modalitățile de încasare precum și utilizarea fondurilor din venituri proprii a Camerei Agricole Județene Bistrița-Năsăud pentru anul 2013

             Conform Hotărârea de Guvern nr.1609/2009 privind înființarea camerelor agricole județene, prin reorganizarea oficiilor/centrelor de consultanță agricolă județene, aflate în subordinea Agenției Naționale de Consultanță Agricolă, 
Art.5  Camerele agricole județene au următoarele atribuții principale:
· elaborarea planului județean de servicii de consultanță agricolă, cu consultarea Agenției Naționale de Consultanță Agricolă și asigură aplicarea acestuia;

· întocmesc planul județean de formare profesională, pe baza solicitărilor și a prognozelor, cu consultarea Agenției naționale de Consultanță Agricolă;

· furnizează formare profesională de specialitate, în colaborare cu instituțiile specializate, publice sau private
· asigură informare și consultanță agricolă pentru lucrătorii din domeniile agriculturii și conexe;

· sprijină organizarea și consolidarea formelor asociative și a filierelor de produs;

· asigură asistență tehnică de specialitate tuturor persoanelor care desfășoară activități în domeniile agricole și conexe în aplicarea tehnologiilor agricole moderne și a metodelor noi de conducere a fermelor;

· susțin și asigură activitatea de inovare în domeniul asistenței tehnice acordate agricultorilor și identifică noi surse de finanțare;

· asigură asistență tehnică la întocmirea documentației privind accesarea fondurilor europene, acordarea de sprijin financiar din fonduri naționale sau europene;
· organizează seminare, simpozioane, târguri, expoziții și manifestări științifice de profil;

· se implică în promovarea produselor și serviciilor din domeniileagriculturii și conexe, inclusiv a produselor locale și a celor ecologice;

· colaborează cu instituțiile din domeniul cercetării agricole în scopul creșterii competitivității agriculturii și cercetării aplicative;

· implementează standardele minime de calitate și standardele minime de cost pentru serviciile publice descentralizate;
· contribuie la elaborarea actelor normative sectoriale, a strategiilor și planurilor specifice domeniilor de competență, cu consultarea Agenției Naționale de Consultanță Agricolă.

Art.6  Atribuțiile suplimentare, conducerea, structura organizatorică și statele de funcții ale camerelor agricole județene sunt aprobate prin hotărâri ale consiliilor județene, cu respectarea legislației în vigoare.
Art.7  Structura serviciilor specifice prin care se constituie veniturile proprii ale camerelor agricole județene, cuantumul tarifelor, precum și modalitățile de încasare și utilizare a fondurilor se aprobă prin hotărâri ale consiliilor județene, cu respectarea legislației în vigoare.
              Cuantumul tarifelor a fost propus de Camera Agricolă Judeţeană Bistriţa-Năsăud prin adresele nr. I/4481/26.07.2012 și nr. I/7510/25.10.2012, fiind sub nivelul tarifelor practicate pe piața internă de către firmele autorizate din domeniu .
              Proiectul de hotărâre iniţiat, va fi adus la cunoştinţa publică în conformitate cu prevederile Legii nr.52/2003, prin anunţ în mass-medie şi pe pagina de internet a Consiliului Judeţean Bistriţa-Năsăud.
               Având în vedere prevederile legale menţionate, propunem Consiliului Judeţean aprobarea tarifelor transmise de Camera Agricolă Judeţeană Bistriţa-Năsăud potrivit anexei nr.1 la proiectul de hotărâre.

DIRECTOR EXECUTIV,

ec. Viorel  Tiniş

Întocmit: Consilier superior Ghircoiaş Ioana _________________
